Rīgā

|  |  |  |  |
| --- | --- | --- | --- |
| 2017. gada |  28 . jūlijā | Nr. | 32-19823 |

**Valsts kancelejai**

***Par Ministru kabineta protokollēmuma projektu "Par Ministru kabineta 2017. gada 21. februāra sēdes protokollēmuma (prot. Nr. 9 41. §) “Informatīvais ziņojums “Par Latvijas civilo ekspertu dalību starptautiskajās misijās 2017.-2019. gadā”” 4.punktā dotā uzdevuma termiņa pagarināšanu”.***

Pamatojoties uz Ministru kabineta 2009.gada 7.aprīļa noteikumu Nr. 300 “Ministru kabineta kārtības rullis” 117. punktu, nosūtu izskatīšanai Ministru kabineta sēdē protokollēmuma projektu "Par Ministru kabineta 2017. gada 21. februāra sēdes protokollēmuma (prot. Nr. 9 41. §) “Informatīvais ziņojums “Par Latvijas civilo ekspertu dalību starptautiskajās misijās 2017.-2019. gadā”” 4.punktā dotā uzdevuma termiņa pagarināšanu”.

Lūdzu iekļaut projektu izskatīšanai nākamajā Ministru kabineta sēdē.

|  |  |  |
| --- | --- | --- |
|               1. | Iesniegšanas pamatojums | Ministru kabineta 2017. gada 21. februāra sēdē (protokola Nr. 9 41. §) Ārlietu ministrijai tika uzdots izveidot starpministriju darba grupu un līdz 2017. gada 30. jūlijam iesniegt Valsts kancelejā darba grupas izstrādātos normatīvo aktu projektus – grozījumus Starptautiskās palīdzības likumā un Ministru kabineta noteikumus par civilo ekspertu nosūtīšanas kārtību starptautisko organizāciju vadītajās starptautiskajās civilajās misijās.Atbilstoši dotajam uzdevumam, 2017. gada 16. martā tika izveidota darba grupa un uzsākts darbs pie Ministru kabineta noteikumu projekta “Kārtība, kādā civilo ekspertu nosūta dalībai starptautiskajā misijā un operācijā, un dalības finansēšanas kārtība” (turpmāk – noteikumu projekts) un likumprojekta “Grozījumi Starptautiskās palīdzības likumā” izstrādes. Izstrādātajā Ministru kabineta noteikumu projektā ir apvienots tiesiskais regulējums, kas šobrīd ir iekļauts divos normatīvajos aktos - Ministru kabineta 2009. gada 13. janvāra noteikumi „Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” un Ministru kabineta 2007. gada 22. maija noteikumi Nr.340 „Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība” un turpinās darbs pie tā saskaņošanas darba grupas ietvaros. Savukārt, sagatavojot noteikumu projektu, papildus tika konstatēts, ka ir nepieciešams pārskatīt ne tikai Starptautiskās palīdzības likuma normas, bet arī Robežsardzes likumu, likumu "Par policiju" un Ugunsdrošības un ugunsdzēsības likumu un sagatavot atbilstošus grozījumus.Ņemot vērā iepriekš minēto, Ārlietu ministrija ierosina pagarināt uzdevuma izpildes termiņu līdz 2017. gada 31. decembrim. |
| 2. | Valsts sekretāru sanāksmes datums un numurs | Saskaņā ar Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 73.1. apakšpunktu Ministru kabineta sēdes protokollēmuma projektu par Ministru kabineta sēdes protokollēmumā ministrijai dotā uzdevuma izpildi Valsts sekretāru sanāksmē izsludināt nav nepieciešams. |
| 3. | Informācija par saskaņo­jumiem | Projekts saskaņots ar Aizsardzības ministriju, Satiksmes ministriju, Veselības ministriju un Iekšlietu ministriju bez iebildumiem, Finanšu ministrijas priekšlikumi ņemti vērā. |
| 4. | Ziņas par saskaņojumu ar Eiropas Savienības institūcijām | Nav |
| 5. | Politikas joma | Ārpolitika un Eiropas Savienības vispārīgie jautājumi |
| 6. | Atbildīgā amatpersona | Linda Krūmiņa, Ārlietu ministrijas Drošības politikas un starptautisko organizāciju direkcijas Drošības politikas departamenta Starptautisko operāciju un krīžu noregulējuma nodaļas otrā sekretāre. |
| 7. | Uzaicināmās personas | Dita Putnaērgle, Ārlietu ministrijas Drošības politikas un starptautisko organizāciju direkcijas Drošības politikas departamenta direktora p.i.Linda Krūmiņa, Ārlietu ministrijas Drošības politikas un starptautisko organizāciju direkcijas Drošības politikas departamenta Starptautisko operāciju un krīžu noregulējuma nodaļas otrā sekretāre. |

Pielikumā:

1. Ministru kabineta sēdes protokollēmuma projekts (datne: AMprot\_280717\_termina\_pagarinasana) uz 1 lpp.
2. Finanšu ministrijas 2017. gada 27. jūlija atzinums (datne: FMatz\_270717\_termina\_pagarinasana) uz 1 lpp.
3. Iekšlietu ministrijas 2017. gada 27. jūlija atzinums (datne: IeMatz\_270717\_termina\_pagarinasana) uz 1 lpp.
4. Satiksmes ministrijas 2017. gada 26. jūlija atzinums (datne: SMatz\_260717\_termina\_paraginasana) uz 1 lpp.
5. Veselības ministrijas 2017. gada 27. jūlija atzinums (datne: VMatz\_2760717\_termina\_pagarinasana) uz 1 lpp.
6. Aizsardzības ministrijas 2017. gada 24. jūlija saskaņojums (datne: AiMatz\_250717\_termina\_pagarinasana) uz 1 lpp.

Cieņā

ārlietu ministra vietā –

iekšlietu ministrs Rihards Kozlovskis

28.07.2017 14:20

574

Uldis Elksnītis

67016377, uldis.elksnitis@mfa.gov.lv